text: Politiet advarer: Meget farlige piller i omløb
  04 maj 2018 kl. 13.13
  Politiet advarer mod meget farlige og stærke piller i omløb i Haderslev.
  Syd- og Sønderjyllands Politi har fået indleveret små hvide piller med delekærv påtrykt teksten ”Roche”.
  Det drejer sig formentlig om Fentanyl-piller, som et et meget stærkt og afhængighedsskabende syntetisk opiat. 
  Ifølge politiets oplysninger er pillerne i omløb i Haderslev.
  Pillerne skulle være meget stærke og særdeles farlige at indtage - også for misbrugere, der er vant til at tage lignende stoffer, oplyser politiet.
  
  